Fusako Shigenobu

Fusako Shigenobu (japansk: 重信 房子) (født 1945) er en japansk terrorist. Hun er grunnlegger av den nå oppløste terrorgruppen Den japanske røde armé (JRA). Hun ble arrestert i 2000BBC News: Japanese Red Army leader arrested og har siden vært fengslet.

Liv og virke
Bakgrunn
Fusako Shigenobu ble født i bydelen Setagaya i Tokyo i 1945. Hennes far arbeidet som lærer, og hadde vært medlem av den høyreekstreme Blodsbrødreligaen på 1930-tallet.

Etter noen år på handelsskole tok Shigenobu jobb i Kikkoman, Japans største produsent av soyasaus. Samtidig begynte hun på kveldskurs ved Meijiuniversitetet der hun kom i kontakt med den radikale studentbevegelsen.

JRA oppstod i og rundt studentbevegelsen og motstanden mot Vietnamkrigen på slutten av 1960-tallet, og gruppens uttalte mål var å styrte den japanske regjeringen, det japanske monarkiet, samt bidra til verdensrevolusjon.BBC News: Japanese Red Army leader jailed 23. februar 2006 Det var imidlertid først da Shigenobu forlot Japan at gruppen for alvor ble kjent.

I Libanon
I februar 1971 dro Shigenobu til Midtøsten og slo seg ned i Libanon der hun fikk kontakt med Folkefronten for Palestinas frigjøring (PFLP).Read opium: From Japan to Lebanon for Palestine: Fusako Shigenobu and the Children of the Revolution  
Fra 1972 arbeidet hun som sykepleier i en flyktningleir. Gjennom samarbeidet med PFLP fikk Shigenobu kontakt med representanter for europeiske terrorgrupper som tyske Røde Armé Fraksjon og italienske Røde Brigader. Shigenobu regnes som arkitekten bak flere internasjonale terroranslag, deriblant massakren ved Lod-flyplassen (nå Ben Gurion-flyplassen) i Tel Aviv i 1972 og stormingen og den påfølgende gisseltakingen ved Frankrikes ambassade i Haag i 1974.Japan Times: Police nab Red Army founder ShigenobuLos Angeles Times: Terrorists' 4 Daughters Share Their Life Secrets

1. mars 1973 fikk Shigenobu en datter. Farens identitet er ikke kjent, utover at han skal ha vært soldat i PFLP. Datteren Mei Shigenobu vokste opp i palestinske flyktningleirer og forble statsløs fram til hun reiste til Japan for første gang etter morens arrestasjon i 2000. Hun fikk sitt japanske pass i en alder av 28 år.Japan Times: Mei Shigenobu’s words continue the fight for her mother’s cause

Arrestasjon og fengsel
Fusako Shigenobu ble arrestert utenfor et hotell i Takatsuki ved Osaka i 2000, etter nesten 30 år på rømmen. Hun hadde forsøkt å sjekke inn på et hotell med et falsk pass, forkledd som en mann.The Guardian: Founder of Japan's Red Army in final appeal for freedom  På dette tidspunktet var Shigenobu etterlyst internasjonalt, blant annet for stormingen av den franske ambassaden i Haag i 1974. Arrestasjonen ble beskrevet som en overraskelse, da det var antatt at Shigenobu stadig oppholdt seg i Midtøsten.BBC News: Japanese Red Army leader arrested 8. november 2000The New York Times: Japanese Police Arrest Founder of Violent 70s Radical Group 9. november 2000

I 2001 oppløste Shigenobu Den japanske røde armé fra sin fengselscelle.Japan Times: Red Army founder gets 20 years I den forbindelse uttalte hun at hun angrer på visse aspekter ved den væpnede kampen, deriblant at uskyldige kom til skade og at organisasjonen tok gisler. Hun sverget samtidig på å fortsette sin politiske kamp med legale midler hvis hun kommer ut av fengsel.

I 2006 ble Shigenobu dømt til 20 års fengsel i Tokyos distriktsrett blant annet for aksjonen mot Frankrikse ambassade i Haag i 1974 og for å ha forfalsket pass. Retten anerkjente at hun ikke var tilstede under aksjonen i Haag, men mente hun hadde spilt en sentral rolle i planleggingen.The Telegraph: Japan's Red Army founder is jailed Under rettssaken leste Shigenobus advokater opp et haiku-dikt hun hadde skrevet: 
«Dommen er ikke slutten. Den er bare begynnelsen. Sterk vilje skal fortsatt spres.»

Ankesaken gikk for japansk høyesterett i 2008.

Shigenobu soner sin dom i Hachioji Fengselssykehus, der hun også har hatt tre kreftoperasjoner. Hun har utgitt flere bøker i løpet av fengselsoppholdet.

I kulturen
 Fusako Shigenobu er gitt en sentral rolle i den norske spenningsromanen Sheik sjakk matt (Gyldendal, Oslo, 1976) av Jens Erik Normann.

 I 2007 ga den japanske rockesangeren PANTA ut albumet Oriibu no Ki no shitade der flere av tekstene er skrevet av Fusako Shigenobu.
 I 2010 laget den irske filmskaperen  Shane O'sullivan dokumentarfilmen Children of the Revolution om Fusako Shigenobu og den vesttyske terroristen Ulrike Meinhof. Deres respektive døtre, Mei Shigenobu og Bettina Röhl, er filmens fortellerstemmer og utforsker sine mødres tanker, motiver og gjerninger.Internet Movie Database: Children of the Revolution (2010)

 Referanser 

 Eksterne lenker 


Kategori:Japanske kommunister
Kategori:Japanere involvert i terroraktivitet
Kategori:Personer fra Tokyo
Kategori:Personer dømt for terrorisme